- (japoniškai) Į sveikatą. - Į sveikatą.
Stiprus gėrimas.
Bet skanus, ar ne?
„Margarita“?
Taip.
Čia mirkote tortilijų traškučius.
- Skanu. - Taip, skanu.
Sveiki.
Senokai jūsų nemačiau.
(korėjietiškai) Štai. Paimkit.
Kur taip ilgai užtrukai?
Beveik viskas baigėsi.
Ačiū.
Halmoni! Norėčiau kimčių.
Ateik.
Chuka soba!
Čia salsos padažas.
- Salsa. - Salsa.
Ačiū.
Matėte?
Net piršto nereikėjo pajudinti.
Leisk man.
Keistai jaučiuosi.
Ir pasidarė taip karšta.
Gal nereikėjo gerti tos antros „Margaritos.“
Manau, mes truputį apsvaigome.
Kaip galite taip sakyti?
Kai anądien vakarieniavome, sumokėjote taip pat jūs.
Aš jus čia pakviečiau.
Kitą nuotykį parinksite jūs.
- Kiek? - 3 326 jenos.
- Priimate kreditines korteles? - Taip.
Gal galėčiau gauti čekį?
Laukti taip sunku.
Bet negaliu apsispręsti, ar noriu, kad rytojus ateitų greičiau,
ar neateitų niekada.
Baik tas nesąmones!
Jis išlaikė.
Noa išvažiuoja į Vasedą.
Bet iš kur galite žinoti?
Net tokia kvailė kaip aš žino.
Tas berniukas tiek daug mokėsi...
Gana!
Kokia prasmė kalbėti tą patį per tą patį?
Nieko nepakeisi, tai kam sukti galvą?
Rytoj žinosime.
Nuo mūsų niekas nepriklauso.
Chuka soba! Gera kaina! Ateikite! Prašom!
Chuka soba! Gera kaina! Prašom!
Gardūs makaronai!
Jie tik nori, kad jiems dirbtume.
Teisingai!
Suskirdusiomis ir kruvinomis rankomis, kuriomis statėme jų nevykusią Imperiją!
Nepaisydami to, jie griauna mūsų mokyklas,
verčia mus įrašyti savo vardus į jų viešą registrą.
Buvome palikti bejėgiai.
Teisingai!
Kokia gėda!
Kovojame už savo egzistavimą.
Gal jų karas ir baigėsi, bet mūsų karas tęsiasi!
Ne tik čia, bet ir tėvynėje.
Kur korumpuoti kapitalistai vėl grasina sudraskyti mūsų tautą.
- Taip! - Žiūrėkit, kas nutiko Čedžu!
Čedžu!
Turime teisę pykti!
Teisingai!
Kaip galima nepykti, kai skerdžiami ištisi kaimai?
Žudomi mūsų vaikai.
Mūsų motinų ir tėvų kraują praliejo žmonės, kalbantys mūsų kalba.
Bet nekaltinkime savo brolių korėjiečių.
Juos sugadino pragaištingieji amerikiečiai,
vadinantys save mūsų išvaduotojais!
Teisingai!
Atėjo laikas kovoti!
- Kovokime! - Už savo šalį!
Privalome pasipriešinti ir kovoti!
Už korėjiečius!
Kovos korėjiečiai!
Už vieną šalį!
Visi sušukime!
- Tegyvuoja Korėja! - Tegyvuoja Korėja!
PAGAL LI MINDŽIN KNYGĄ
Pone Kim! Prašau, išklausykit mane...
Vadinasi, tai tavo darbas.
Žinote padėtį su mano žmona. Ji vis dar serga.
Nežinojau, ko daugiau griebtis!
Prašau!
„PHILOPON“
- Ei. - Taip, pone.
Nunešk į sandėlį.
Suskaičiuok, ar viskas čia.
Gerai, pone.
Sėsk.
Jei jau viskas, norėčiau eiti namo.
Liepiau tau sėstis.
Čia jau pabaiga.
Esu tikras, kad turit, kur nukreipti pastangas.
Dėl jūsų nesijaudinu.
Kaip manai, kas nutiks, kai amerikiečiai pasitrauks?
Gatvėje liks mažiau kekšių.
Gatvėje visada bus kekšių.
Bet, kas benutiktų,
ši šalis neturės kito pasirinkimo ir turės kliautis vien savimi.
Koks man skirtumas, ką darys ši šalis?
Nekalbėk tokių kvailysčių.
Puikiai žinai,
kad mėšlas ritasi nuo kalno.
Viskas vėl bus taip, kaip buvo prieš karą.
Ir tada buvo mėšlas.
Negalime grįžti į tą pačią padėtį.
Bet tai – galimybė mums.
Mes turime juodąją rinką, o aš turiu savo planą.
Tau taip pat.
Nebeilgai būsi vien mano smogikas.
Suprantu.
- Juki. - Man to nereikia.
Nesi šventas.
Gerai juo pasirūpink.
Tegul jis pamiršta rūpesčius.
Sugihara-san.
Atsiprašau, kad tiesiog užsukau.
Jošis-san paprašė perduoti žinutę.
Kokią?
Jošis-san atsiprašo.
Bet jis mano, kad jums būtų geriau, jei visiškai suprastumėt savo padėtį.
Jis taip galvoja.
Savo padėtį?
Jis vardu Cujošis Kunidzane.
Vyriausias Kunidzane šeimos sūnus.
Taigi...
Buvęs vaikinas?
Ne. Nuotrauka daryta prieš kelias dienas.
Būtent.
Jošis-san suprato, kad nežinote.
Patariu jos paklausti, ką ji veikia šį vakarą.
Jošis-san man sakė,
kad nutraukė ryšius su savo senelio pasauliu.
Manot, jakudza vieninteliai pasitelkia purvinus triukus?
Jūsų pasauliui irgi nesvetimi bandymai nederamą elgesį naudoti kaip svertą.
Tai vadinama žmogiška prigimtimi.
Kas jūs? Iš tikrųjų?
Korėjietiškai kalbu prasčiau už jus.
Tiesa ta, kad vargiai kalbu šia kalba.
Jūs – zainiči?
Kaip ir jūsų šeima,
mano seneliai atvažiavo prieš karą.
Bet...
daugiau nieko bendro neturime.
Štai ką pasakysiu.
Pažįstu Jošį-san daugybę metų.
Jis nekeičia nuomonės, nelošia.
Ir nėra iš tų, kurie mėgtų chaosą ar nežinomybę.
Jei jam kils abejonių, jis atsiribos nuo jūsų.
O jei pajus, kad jam kilo pavojus...
pasielgs dar baisiau.
Jošis-san nori to golfo aikštyno.
Cutomu Mijadzakis buvo suimtas praėjusią savaitę
už žiaurų keturių mergaičių nužudymą,
vienai iš jų jis nukirto galvą.
- Klausau. - Čia aš.
Paskambinau tik tam, kad išgirsčiau tavo balsą.
Pasiilgau tavęs.
Ir aš tavęs pasiilgau.
Bet dokumentų tvarkymas užtruko ilgiau, nei tikėjausi.
Tau reikia pailsėti.
Gal pavakarieniaukim kartu šįvakar?
Norėčiau, bet turiu sulaukti, kol viskas bus atspausdinta.
O gal šį savaitgalį?
Pavakarieniaukim savaitgalį.
Turiu grįžti prie darbo.
Vėliau paskambinsiu.
SKUBU
„CCI TARPTAUTINIS BANKAS“
REIKALAVIMAS SUMOKĖTI. PAVĖLUOTI MOKĖJIMAI.
Modzasu.
Atnešiau tau pavalgyti iš tavo mėgstamos makaronų užkandinės.
Argi neišalkai? Valgyk.
Mano pilvas dar pilnas po šios dienos pietų.
Ko gero, kelias dienas būsiu soti.
Ką valgei pietums?
Nuėjau su draugu į meksikietišką restoraną.
Į meksikietišką restoraną? Tu?
Taip, aš.
Tikrai taip keista?
Kas tas draugas?
Draugas, su kuriuo lesinu paukščius.
Tu nesuprastum.
Paukščius?
Apie ką tu kalbi? Su kuo nors susitikinėji?
Susitikau su juo parduotuvėje.
Jis labai mielas žmogus.
Bet tau tikrai reikėtų išmėginti tą meksikietišką restoraną.
Maistas buvo aštrus.
O ta „Margarita“...
Buvo tokia stipri.
Dabar pavalysiu gale.
Galite įeiti pro čia. Įeikite pro čia.
Nesistumdykite.
Stokite į eilę.
Kur tas berniukas?
Jau turėjo būti čia.
Ar ne tu sakei, kad belieka tik laukti?
Jis tuoj ateis.
VASEDOS UNIVERSITETO PRIIMTŲ STUDENTŲ SĄRAŠAS
Mama!
Tegyvuoja Korėja!
Štai kur tu.
KURSAI PRIIMTIEMS STUDENTAMS
Labai tavimi didžiuojuosi.
O čia – kursų pirmakursiams sąrašas.
Kodėl aš taip nervinuosi?
Europos ir Amerikos istorija. Romantizmo temos.
- Vyriausybės obligacijų teorija. - Ak! Skamba kaip kankinimas.
Tikrai nori tuo užsiimti?
Nustok kalbėti ir valgyk.
Iš tos burnos vis tiek nepasigirsta nieko naudingo.
Gal turėčiau pabėgti su tavimi į Tokiją.
Net tavo nuobodžios paskaitos būtų geriau už šitas priekabes.
Ką pasakei?
Noa. Kas yra?
Yra kitų išlaidų sąrašas.
Kokių?
Mokesčiai už įstojimą,
už knygas, studentiškas veiklas,
eksperimentinę praktiką, įrangą...
Kokia galutinė suma?
Apie 2 400 jenų.
Nori pasakyti, šalia mokesčio už mokslą ir pensioną?
Ką darysim?
Gal galėtume paprašyti pono Ko Hansu pagalbos.
Ne. Nenoriu svetimų pinigų.
Noa. Mes viską grąžinsime.
Esu tikras, kad šalia universiteto bus telegrafas.
Galiu įsidarbinti ten.
Ne.
Mačiau, kaip tau buvo sunku pastaruosius dvejus metus.
Turi sutelkti dėmesį į mokslą.
- Bet, mama, tie mokesčiai... - Surasime pinigų.
Neimsime jų iš pono Ko.
Kaip?
Tau nereikia dėl to rūpintis.
Dabar valgykit. Kol maistas neatšalo.
Taip, valgyk.
Štai, paimk.
SAKAJAUS RANKŲ DARBO ODINIAI DIRIBNIAI
Labas vakaras.
Nesu tikras, ar ten atėjau.
Kuo vardu svečias?
Pone?
- Į sveikatą. - Į sveikatą.
Ką darai?
Motin.
Kas čia?
Atsiminiau, kad po to sandorio prieš kelis mėnesius liko šiek tiek cukraus.
Turėtų užtekti saldainiams pagaminti.
Jei juos gerai pirks, pabandysiu gauti daugiau cukraus.
Galėtume atidaryti antrą kioską arčiau autobusų stoties.
Tuo maršrutu važiuoja labai daug jaunimo ir šeimų.
O kaip tavo restoranas?
Kelerius metus palauksime.
Kol Noa baigs mokslus.
Taip, tada ir pažiūrėsime.
Motin.
Miegok. Aš pati galiu.
Tikrai manai, kad dabar užmigsiu?
Greičiau, nešk čia.
Garbės žodis, jei būčiau žinojęs, kad nieko nežinot,
nė už ką nebūčiau to daręs.
Bet girdėjom, kad jūs su šeima traukiatės iš juodosios rinkos.
Iš ko išgirdai?
Visi taip sako.
O tas žmogus, kuris bando viską perimti,
kuo jis vardu?
Bijai jo?
Šį tą girdėjau.
Prašau, nenorėčiau kištis.
Jošis Isamu.
Prisiekiu, daugiau nieko nežinau.
Sužinok viską apie šį vyrą.
Kad nė vienas akmuo neliktų neapverstas. Noriu visko.
Kiek laiko su juo susitikinėji?
Mes nesusitikinėjam.
Tai ką jūs darot?
Mūsų šeimos seniai pažįsta viena kitą.
Dar vaikystėje
mūsų tėvai nusprendė, kad būtume puiki pora.
Jis irgi taip galvoja?
Jis galvoja taip, kaip galvoja jo tėvai.
O tu?
Buvo laikas, kai bandžiau save tuo įtikinti.
Bet jis jau praėjo.
Bet tu tiesiog...
Tiesiog sutikai.
Jie mano tėvai.
Ką turėčiau daryti?
Žinau, kad turėjau tau pasakyti.
Taip, turėjai.
Ar galim kaip nors išgelbėti mūsų santykius?
Gali pažadėti, kad daugiau niekad nenugręši akių?
Daugiau niekada.
Ar sugebėsi tą padaryti?
Noriu pamėginti.
To neužtenka.
Gal kitame pasaulyje.
Arba jei tu nebūtum tu,
o aš nebūčiau aš.
Argi ne tokia tiesa?
Man reikia, kad tu...
pareikalautum iš Abės-san grąžinti paskolą.
Abės-san?
Bet kodėl?
Ne.
Tu nutekinai istoriją apie palaidotus kaulus?
Nenorėjau tavęs į tai įvelti.
Turi manimi patikėti.
Bet dabar reikalas liečia ne vien pinigus.
Noriu, kad jis žinotų.
Ne.
Noriu, kad visi žinotų, kad aš čia.
Net jei taip sakai...
Turiu paprašyti. Prašau.
Negali manęs to prašyti!
Net jei Abė-san dėl to žlugs, pasklis gandai, ką aš jam padariau.
Visas verslo pasaulis žinos.
Atsiprašau, bet negaliu.
Tu pats žinai.
Tada aš rasiu būdą. Žinai, kad rasiu.
O aš neturėsiu kito pasirinkimo, tik tave sustabdyti.
Norėjote mane matyti?
Išnešk šitą.
Ką pasakė naujas gydytojas?
Man jau gana.
Tu ir aš, mudu visada kalbėjomės atvirai, tiesa?
Jūs mane išmokėte paprasto žodžio galios.
Už tai esu dėkingas.
Taip.
Šiomis dienomis visi per daug kalba.
Plepa apie šį bei tą.
Bet netrukus amerikiečių neliks.
Tada į sceną įžengs jūsų kylanti žvaigždė.
Kurogane-san.
Aiškiai parodei, kad jo nemėgsti.
Bet jis supranta, kokį darbą reikia nudirbti.
Jis dar jaunas, bet daug žadantis vyras.
Jis ambicingas.
Manau, sumaišėte tuos du dalykus.
Partija dar visai jaunutė.
Sąjungininkai pasikeis.
Būtent.
Juolab svarbiau...
Ketinu užmegzti kraujo ryšį.
Taip buvo nupirkta net ir tavo ištikimybė.
Jis sutinka priimti Keiko, nepaisydamas negryno jos kraujo,
vadinasi, jis pasitiki mūsų šeima.
Aš to neleisiu.
Ji mano dukra!
Per vėlu pradėti elgtis kaip dukros tėvui.
Abu žinome,
kad yra tik tas vienas sūnus.
Tas paslėptas gyvenimas.
Atmink tai.
Dėl tavęs
niekad neliečiau tos šeimos.
Neversk manęs persigalvoti.
Mama.
Noa.
Kodėl taip anksti atėjai?
Turiu tau kai ką pasakyti.
Ką?
Prastai jautiesi?
Nevažiuosiu į Vasedą.
Sakiau nesijaudinti dėl pinigų.
Aš tuo pasirūpinsiu.
Aš to nenoriu.
Tik ne tavo svajonių sąskaita.
Aš taip nepadarysiu.
Noa...
tas restoranas tebuvo avantiūra.
Dabar suprantu.
Netikiu tavimi.
Mano pareiga rūpintis šia šeima.
Kodėl mokydamasis universitete neatliktum savo pareigos?
Noa, mokysiesi ne vien dėl savęs.
Dėl mūsų visų.
Manęs nebus ne vienerius metus.
Prireiks kelerių metų! Kas čia tokio po visko, ką patyrėm...
Aš to neištversiu.
Palikti tave vieną tempti tokią naštą...
Gana.
Turiu tavo močiutę ir tetą.
Žinau, kad esi nusivylusi...
Aš nusivylusi dėl tavęs!
Tu nusipelnei daugiau.
Aš susitvarkysiu.
Čia mano namai.
Turiu pasilikti čia.
Noa.
Noa!
Jis nerimauja dėl išlaidų ir dėl to, kad paliks mus čia...
Ką čia kalbi?
Jis privalo vykti į Vasedą.
Priversk jį suprasti.
Manai, nebandžiau?
Jis nepersigalvoja.
Nes tas berniukas nesupranta.
Visus tuos metus gyvenome pusbadžiu.
Tam, kad apgaučiau skrandį, graužiau tėvo pirštus.
Taip negalima.
Jis privalo važiuoti.
Aš tą suprantu, bet kaip jį priversti?
Suprantamai jam paaiškink.
Atverk jam akis.
Priversk pamatyti, kaip iš tiesų atrodo šis pasaulis.
Jei tu jo neįtikinsi, įtikinsiu aš.
Esi tikras, kad ji nepersigalvos?
Ji atsisako.
Gerai, tai ką dabar darysim?
Nes negaliu įtikinti direktorių, jei ji trukdo.
Tada turime jos atsikratyti, tiesa?
Ką čia kalbi?
„Yotsuba Finance“.
Finansiniai pažeidimai.
Žinai taisykles, Tomai.
TACUMIS KATO
Ne, šįkart tai ne dingęs asmuo.
Žinau, kur jis.
Noriu, kad viską sužinotum apie šitą tipą.
Vėlgi, jis vardu...
Tacumis Kato.
Jis japonas.
Viską, ką pavyks sužinoti.
Taip.
Skubu.
Sumokėsiu papildomai.
Iki.
Mama.
Nuo tada, kai parnešei namo tą tofu,
norėjau pamatyti, kaip jis gaminamas.
Ponia!
Seniai norėjau užeiti.
Girdėjau, Noa dažnai čia lankosi.
Tuoj paruošiu dvi lėkštes.
Nesivargink.
Jokio vargo.
- Prašau, prisėskit. - Gerai.
Mama, kodėl mane čia atsivedei?
Norėjau pažiūrėti, apie ką dar svarstai.
Viskas ne taip.
Pažiūrėk į tas rankas.
Vis dar tokios švelnios ir lygios.
Žiūrėdama į ją prisimenu savo pirmąsias dienas čia.
Nemaniau, kad pasiliksiu čia taip ilgai.
Tavo tėvas paprašė keliauti kartu su juo, nors buvome svetimi žmonės.
Atvažiavę labai mažai težinojome apie pasaulį.
Ypač aš.
Jongdas tada buvo visas mano pasaulis.
Todėl kai tavo tėvas ėmė mane mokyti savo tikėjimo,
viskas skambėjo labai keistai.
Iš pradžių man buvo labai sunku daug ką suprasti.
Bet vėliau jis papasakojo man apie rojų...
ir tada viskas tapo aišku.
Kai aš...
Kai galvoju apie rojų, matau Jongdą.
Nežinau, koks tavo rojus, bet žinau, koks mano.
Jis ne čia.
Jei pasiliksi...
sėdėsi čia ir prisiminimai degins tavo sielą.
Negaliu leisti, kad taip nutiktų.
Pažadėjau tavo tėvui.
Kas benutiktų,
tu ir tavo brolis turite gyventi gerai.
Ketinu ištesėti pažadą.
Atsiprašau, kad teko palaukti.
Tikiuosi, jums patiks.
Tuoj paragausiu.
Skanu.
Jaučiu viso sudėto darbo skonį.
Ačiū.
Tokijuje tofu tikrai bus skanesnis.
Ten juk toks didelis miestas.
Bet tikiuosi, kad valgydamas tą tofu prisiminsi mus.
Neįsivaizduoju, kaip gali būti taip skanu kaip čia.
Kai būsiu ten...
žinau, kad pasiilgsiu šito.
Išvertė Sandra Siaurodinė